ՍԱԳՕ ԱՐԵԱՆ.- Գիտէք, Հայաստանի անկախութենէն ի վեր, այսինքն՝ 1990ական թուականներէն ի վեր, սփիւռքը պարապութիւն մը ապրեցաւ, որովհետեւ մինչ այդ Սփիւռքի մէջ տարբեր հոսանքներ կային՝ պատմական Հայաստանի երազը կար, Մեծ եղեռնի խնդիրը ուրիշ հարթութեան վրայ էր, զինեալ պայքարը կար. այսօր սակայն բոլորովին ուրիշ սփիւռքի մը դէմ յանդիման ենք: Կարծես տարբեր սփիւռքներ կան՝ Մերձաւոր Արեւելքի Սփիւռքը կայ, Ամերիկայի Սփիւռքը կայ, Հարաւային Ամերիկայի Սփիւռքը կայ: Ի՞նչ կը կատարուի սփիւռքի մէջ, ո՞ւր է Սփիւռքի ապագան, ի՞նչ կ՛ուզէ Սփիւռքը: